section_heading: Opis
paragraph_text: Dunaliella je pokretna, jednostanična alga. Najčešće je okruglog do jajolikog oblika, a veličina joj je između 9 i 11 mikrometara. Ima dva biča, koji joj omogućuju kretanje, te jedan veliki kloroplast. Stanična stijenka nije sastavljena od polisaharida, već je to sluzavi glikoproteinski omotač zvan glikokaliks. Odlikuje ju velika otpornost na slanost vode.